# Formål

Sharing Copenhagen understøtter sociale, kulturelle og bæredygtige aktørers opstart, afprøvning og gennemførsel af nye ideer, projekter og prototyper, der handler om at skabe en hovedstad i tråd med visionen ”Vores København”. En by, hvor høj livskvalitet går hånd i hånd med nytæn­kende byudvikling med en klimavenlig hverdag i en grøn og inkluderende by, der har sammenhængskraft, fællesskab og nærhed. En by med plads til alle og hvor borgere og besøgende mødes på kryds og tværs.

# Arbejdsform

Sharing Copenhagen har fokus på at lette processen fra idé til afvikling, og det indebærer vejledning i kommunens krav, regler og udviklingsmål, sådan at partnerne kan skabe levedygtige og relevante projekter, der skaber værdi for byen.

# Samarbejdspartnere

Byens borgere, ildsjæle, iværksættere, kulturelle- og socialøkonomiske aktører, foreninger og kreative erhverv kan søge om partnerskab.

Sharing Copenhagen partnerskaber er ofte samfinansierede med andre støttemuligheder og fonde.

# Fokus 2024

I 2024 har puljen overordnet fokus på projekter der:

* Forholder sig undersøgende og nysgerrigt til at bruge byens rum, så de kan ”mere for flere”
* Udvikler og inspirerer til nye og sociale måder at bruge havnen på.
* Skaber ny grøn bynatur, eller udvikler brugen af den eksisterende bynatur hele året - også i de kolde måneder.
* Udvikler og arbejder med den midlertidige brug af byens rum.

# Kriterier for indgåelse af partnerskaber

Sharing Copenhagen er særligt glade for projekter der:

* Handler om at skabe en klimavenlig, grøn og inkluderende by med sammenhængskraft, engagement og samarbejde.
* Engagerer københavnere og byens rum i mindre, grønne, sociale og kulturelle aktørers opstart og afprøvning af nye ideer, projekter og produkter.
* Har fokus på et håndgribeligt, nyskabende og modigt produkt og/eller aktivitet der er åbent for københavnere og byens gæster.

Til inspiration kan man orientere sig i nedenstående udgivelser om byens udvikling.

* [Visionen - Vores København](https://www.kk.dk/politik/politikker-og-indsatser/bolig-byggeri-og-byliv/vores-koebenhavn) - med de fire pejlemærker: Plads til byens liv, klimavenlig hverdag, en by for alle og samarbejde om byen
* [Visionen – en havn af muligheder](http://www.kk.dk/havnen)
* [Strategi for bynatur i København](https://www.kk.dk/politik/politikker-og-indsatser/klima-og-miljoe/bynatur-i-koebenhavn)

Københavns Kommune forbeholder sig retten til at vælge de partnerskaber, der bedst bidrager til at opfylde kommunens mål, hvorefter der indgås skriftlige partnerskabsaftaler mellem Sharing Copenhagen og ansøger.

# Åbenhed og offentlighed

Aktiviteter og partnerskaber skal være offentlige og du skal være villig til at formidle bredt og dele dine erfaringer og aktiviteter på sociale medier såsom Facebook og Instagram.

I omtalen af arrangementet skal partnerskab med Sharing Copenhagen nævnes, ligesom vi beder om at du ved eventuelt pressearbejde, koordinerer dette med Sharing Copenhagen.

Arrangementer skal desuden altid offentliggøres på Sharing Copenhagens Facebook side.

# Hvordan søger man?

Der udfyldes en partnerskabsansøgning (se side 3-4).

Vi anbefaler, at man inden søgning tager en projektudviklingssamtale med Sharing Copenhagen (Jacob Hartmann, tlf.: 28 10 90 20).

Partnerskaber skal gerne have en størrelsesordenen, hvor Sharing Copenhagens andel kan udgøre kr. 5.000- 25.000 (plus moms). Der er ikke nogen krav om finansiering andetsteds fra, ej heller er der begrænsninger på, hvor meget der kan søges hos andre. Sammen kan vi gøre projekterne bedre og større.

Ansøgning sendes til seniorrådgiver Jacob Hartmann på [jachar@kk.dk](mailto:jachar@kk.dk)

# Regnskab og evaluering

Beløbet udbetales når projektet er afviklet eller arrangementet afholdt og sekretariatet har modtaget en kort afrapportering med billedmateriale. På anmodning fra de projektansvarlige kan der dog laves aftale om forudbetaling af en del af beløbet. Ved eventuel forudbetaling gøres modtageren personligt ansvarlig for pengene. En eventuel ikke anvendt del af det bevilgede beløb skal tilbagebetales.

De projektansvarlige kan blive bedt om efterfølgende at fortælle om deres projekt til en konference eller lignende, samt oplyse om deltagerantal, SOME-rækkevidde og eventuel presseomtale.

Projekter skal udføres inden 31.12.2024.

***Står du med den gode idé? Så søg partnerskab med Sharing Copenhagen i størrelsesordenen 5.000 -25.000 (plus moms). Ansøgningsskemaet bedes udfyldt kortfattet og gerne i bullets.***

# Ansøgningsskema for partnerskab og projekter

|  |
| --- |
| **Partnerskabets titel:** |
| **Ansøgers navn, adresse, evt. hjemmeside, e-mail og mobilnummer:** |
| **Fødselsdato (for privatansøger) *eller* CVR-nr. (for foreninger/virksomheder):** |
| **Partnerskabets formål:** |
| **Hvilke aktiviteter vil blive sat i gan**g: |
| **Målgruppe for projektet:** |
| **Tid og sted for aktiviteter:** |
| **Samarbejdspartnere:** |
| **Hvad vil i som partnere bidrage med (økonomi, arbejdskraft, netværk eller lignende), og hvad skal Sharing Copenhagens andel bruges til)?** |
| **Formidling og dokumentation af projektet (foto/video/tekst/SOME-kanaler):** |
| **Ansøgt beløb:** |

Når du søger, skal du være opmærksom på:

* At projektresume, billeder, film og andet materiale kan offentliggøres af Sharing Copenhagen på Københavns Kommunes hjemmeside og diverse SOME-kanaler samt diverse medier.
* Ved indgåelse af partnerskab forpligter du dig samtidig til at indsende et kort resume i form af projektets resultater, visuel dokumentation for projektet samt oversigt over eventuel pressedækning senest en måned efter projektets afslutning – omfang og tidsramme kan dog aftales individuelt. Modtager vi ikke dette materiale, vil projektbeløbet blive tilbageholdt, og der kan blive stillet krav om tilbagebetaling af allerede udbetalt projektbetaling.
* At Sharing Copenhagens logoer anvendes ved reklamering og lignende. Logoer medsendes ved accept af partnerskab.
* Data vil blive behandlet i overensstemmelse med Databeskyttelsesforordningen (GPDR).
* Ved indgåelse af partnerskab giver du dit samtykke til ovenstående.

**Dato Underskrift**